नालसा एवं झालसा के निर्देश पर जामताड़ा जिला विधिक सेवा प्राधिकार ने मंडल कारा में गुरुवार को महिला बंदियों तथा उनके बच्चों के अधिकार एवं स्वास्थ्य के प्रति जागरूक करने के उद्देश्य दस दिवसीय कार्यक्रम का आयोजन शुरू किया गया। कार्यक्रम की अध्यक्षता प्राधिकार के सचिव बिपिन बिहारी गौतम ने की। मौके पर महिला बंदियों को उनके अधिकार की जानकारी दी गई। मौके पर महिला बंदियों को जानकारी देते हुए कहा कि बंदी महिला के विधिक सेवा संबंधी समस्याओं का निवारण करने का प्रयास किया जाएगा तथा महिला बंदी और उनके बच्चे का स्वास्थ्य जांच भी की जाएगी। भारतीय संविधान, कानून संबंधी, मौलिक अधिकार, पारिवारिक विवाद, महिला और बच्चे से जुड़े कानून इसके अलावा महिला बंदियों को प्रारंभिक प्रशिक्षण भी दिया जाएगा। कार्यक्रम को सफल बनाने के लिए 8 प्रशिक्षकों की सेवाएं ली जा रही है। डॉ. रोजबुला, बाल संरक्षण पदाधिकारी अंजु पोद्दार, डीईईओ बीके पांडे, जेल पैनल अधिवक्ता नरेंद्र ओझा, संचिता दा, सरिता बर्मन, एनजीओ के निदेशक विजय कुमार, जेलर अभिषेक कुमार, सरिता बर्मन नालसा के तहत जेल के अंदर महिला बंदियों की समस्याओं का समाधान करेगी। उनके पुनर्वास पर काम करेंगी। मौके पर अधिवक्ता मुकेश कुमार सिंह, डॉ. नित्यानंद चौधरी, पिंटू गुप्ता, संदीप गुप्ता, गौर दे सहित अन्य लोग मौजूद थे।